Prättigau

Prättigau (Partenz eller Purtenza på retoromansk) er et landskap i den sveitsiske kantonen Graubünden. Det består av den 40 km lange dalen til elven Landquart mellom fjellkjeden Rätikon i nord og Plessur-Alpene i syd. Dalen strekker seg fra sydøst til nordvest. Krysser man Wolfgangpasset (1631 moh.) øverst i Prättigau, kommer man sydover til Davos. Flüelapasset (2383 moh.) i øst danner forbindelsen til Engadin. Via fotstier, f.eks. over Schlappinpasset (2203 moh.), består det også kontakt til den østerrikske dalen Montafon i nord.

Sammen med kommunen Davos utgjør Prättigau (under navnet Bezirk Prättigau/Davos på tysk og Il district dal Partenz/Tavau på retoromansk) et forvaltningsdistrikt i Graubünden. Distriktet dekker et areal på 823 km² og har 25 200 innbyggere. Området er nesten rent tysktalende (90 %). I de to høyest beliggende kommunene (Davos og Klosters) tales walsertyske dialekter.

Prättigau/Davos' nabodistrikter er Landquart og Plessur i vest, Albula og Maloja i syd, og Inn i øst. Dessuten grenser det til Vorarlberg (Østerrike) i nord. Det fins ingen direkte veiforbindelser til distriktet Maloja eller til Østerrike.

Distriktene i Graubünden er rent administrative enheter. Prättigau/Davos består av sju kretser (Kreise) og 15 kommuner (Gemeinden), som har stor grad av politisk selvstyre. Disse er:

+Kreis Davos / Circul da Tavau Kommunensnavn Areal(km²) Innbygger-tall Språk tysk ret. ital. Davos 254 10 817 86 % 1 % 3 %

+Kreis Jenaz / Circul da Jenaz Kommunensnavn Areal(km²) Innbygger-tall Språk tysk ret. ital. Fideris 25 592 96 % 1 % 1 % Furna 33 226 100 % 0 % 0 % Jenaz 26 1148 95 % 1 %  Hele kretsen 84 1966 96 % 1 % 1 %

+Kreis Klosters / Circul da Claustra Kommunensnavn Areal(km²) Innbygger-tall Språk tysk ret. ital. Klosters-Serneus 193 3889 89 % 1 % 1 %

+Kreis Küblis / Circul da Küblis Kommunensnavn Areal(km²) Innbygger-tall Språk tysk ret. ital. Conters im Prättigau 18 225 97 % 1 % 1 % Küblis 8 797 93 %  1 % Saas im Prättigau 27 757 97 % 0 % 0 % Hele kretsen 53 1779 95 % 1 % 1 %

+Kreis Luzein / Circul da Luzein Kommunensnavn Areal(km²) Innbygger-tall Språk tysk ret. ital. Luzein 32 1164 98 % 0 % 0 % St. Antönien 52 360 98 % 0 % 0 % Hele kretsen 84 1524 98 % 0 % 0 %

+Kreis Schiers / Circul d'Aschera Kommunensnavn Areal(km²) Innbygger-tall Språk tysk ret. ital. Grüsch 10 1242 94 % 1 % 0 % Schiers 62 2418 90 %  2 % Hele kretsen 72 3660 91 % 1 % 1 %

+Kreis Seewis / Circul da Seewis Kommunensnavn Areal(km²) Innbygger-tall Språk tysk ret. ital. Fanas 22 385 98 %   Seewis im Prättigau 50 1390 93 %   Valzeina 11 129 94 %   Hele kretsen 83 1904 94 % 1 % 1 %

Alle befolkningstall og språkandeler bygger på folketellingen fra 2005.

Kategori:Graubünden
Prättigau/Davos
Prättigau